Emîne Şenyaşara ke merdêyê ci û 2 lajê ci hetê pawitox û merdimanê AKPyî Îbrahîm Halîl Yildizî ra ameybî kiştene lajê xo Ferît Şenyaşarî reyde 8 rojî yo çalakîya roniştişî kena.
Keyeyî waşt ke Serdozgerê Komare reyde pêvînayîşêk bikero la hema cewab nêdîya keyeyî. Emîne Şenyaşar vizêr bi îdîaya 'vera wezîfedarê dewlete heqaret' amebî destbendkerdene û îfade ra dima vera dîyaye.
Dozgerî destûr nêda Emîne Şenyaşar debikewa baxçeyê edlîyeyî. Keyeyî twitterî ser o vat: ''Serdozger nêverdeno ma debikewê baxçe. Pêro dinya qîrayîşê na eşnawit teyna Wezîrê Edaletî nêeşnawit.''
Keye verê berê edlîyeyî de çalakîya xo rê dewam keno. Emîne Şenyaşar vat: ''Hînî bes o. Ma dewlete ra mirenê. ''
